Publication: Magyar Közlöny
Issue: MK-2005-91 (Year: 2005, Number: 91)
Era: 2004-2010
Section: szóló 1993. évi LXXIX. törvény (a továbbiakban: közoktatási törvény) 27. § (8) bekezdésében szabályozott feltételekkel a tanulók számára választható, vagy
Paragraph Index: 917

2. Megrendelés felvétele (egyedi termékkészítés esetén) A szakember legyen képes – megismerni a megrendelõ igényeit, – kiválasztani a vevõvel együtt a modellt, az alapanyagokat, kellékeket, – méretet venni a megrendelõrõl a méretvétel szabályainak megfelelõen mérõeszközök segítségével, – kiszámolni a szükséges alapanyag és kellékanyag mennyiségét a kalkuláció elvei szerint, – ellenõrizni a megrendelõ által hozott anyag méretét és minõségét, kezelhetõségét, minõségi tanúsítvány alapján, – egyeztetni az árat az üzleti etika szabályai szerint a megrendelõvel, – egyeztetni és rögzíteni a próba és az elkészítés határidejét, – elõleget kérni, és számlát adni a felhasznált anyag ellenértékétõl függõen, – kitölteni a megrendelõlapot, és átvételi elismervényt adni a hozott anyagról.

Source: https://magyarkozlony.hu/hivatalos-lapok/1f4d0866b38cc9df4e3d742e7686600559f392f0/dokumentumok/8fb01737c7e7d50073591d8a39d9c72babc546e6/letoltes